Document ID: 32014R1342

KOMISSION ASETUS (EU) N:o 1342/2014,
annettu 17 päivänä joulukuuta 2014,
pysyvistä orgaanisista yhdisteistä annetun Euroopan parlamentin ja neuvoston asetuksen (EY) N:o 850/2004 liitteiden IV ja V muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon pysyvistä orgaanisista yhdisteistä sekä direktiivin 79/117/ETY muuttamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 850/2004 (1) ja erityisesti sen 7 artiklan 4 kohdan a alakohdan ja 5 kohdan sekä 14 artiklan 2 ja 4 kohdan,
sekä katsoo seuraavaa:
(1)
Asetuksella (EY) N:o 850/2004 pannaan unionin lainsäädännössä täytäntöön sitoumukset, jotka on vahvistettu yhteisön puolesta neuvoston päätöksellä 2006/507/EY (2) hyväksytyssä pysyviä orgaanisia yhdisteitä koskevassa Tukholman yleissopimuksessa, jäljempänä ’yleissopimus’, sekä neuvoston päätöksellä 2004/259/EY (3) hyväksytyssä vuonna 1979 tehtyyn valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen liittyvässä pysyviä orgaanisia yhdisteitä koskevassa pöytäkirjassa.
(2)
Yleissopimuksen sopimuspuolten konferenssin 4 päivästä8 päivään toukokuuta 2009 pidetyssä neljännessä kokouksessa sovittiin, että lisätään klordekoni, heksabromibifenyyli, heksakloorisykloheksaanit, myös lindaani, pentaklooribentseeni, tetrabromidifenyylieetteri, pentabromidifenyylieetteri, heksabromidifenyylieetteri ja heptabromidifenyylieetteri sekä perfluorioktaanisulfonihappo ja sen johdannaiset (PFOS) yleissopimuksen liitteisiin.
(3)
Koska esiintyi huolta tavaroissa ja jätteissä olevien POP-bromattujen difenyylieettereiden ja PFOS-yhdisteiden määriä ja pitoisuuksia koskevien tieteellisten tietojen täydellisyydestä ja edustavuudesta, kyseiset aineet lueteltiin alustavasti asetuksen (EY) N:o 850/2004 liitteissä IV ja V ilman mainintaa enimmäispitoisuuksien rajoista.
(4)
POP-bromattujen difenyylieettereiden ja PFOS-yhdisteiden määriä ja pitoisuuksia koskevaa uutta tieteellistä tietoa on nyt arvioitu. On sen vuoksi tarpeen määrittää enimmäispitoisuudet näille pysyville orgaanisille yhdisteille viipymättä, jotta varmistetaan asetuksen (EY) N:o 850/2004 yhdenmukainen soveltaminen ja vältetään näiden aineiden jatkuva pääsy ympäristöön.
(5)
Pöytäkirjan toimeenpaneva elin päätti 14 päivästä18 päivään joulukuuta 2009 pidetyssä 27. kokouksessaan lisätä pöytäkirjaan heksaklooributadieenin, polyklooratut naftaleenit ja lyhytketjuiset klooratut parafiinit.
(6)
Yleissopimuksen sopimuspuolten 25 päivästä29 päivään huhtikuuta 2011 pidetyssä viidennessä kokouksessa sovittiin endosulfaanin lisäämisestä maailmanlaajuisesti kiellettävien pysyvien orgaanisten yhdisteiden luetteloon tietyin poikkeuksin.
(7)
Pöytäkirjan toimeenpanevan elimen ja yleissopimuksen osapuolten konferenssin tekemien päätösten perusteella on tarpeen päivittää asetuksen (EY) N:o 850/2004 liitteet IV ja V kyseisten aineiden lisäämiseksi.
(8)
Sen vuoksi asetusta (EY) N:o 850/2004 olisi muutettava.
(9)
Jotta yrityksille ja toimivaltaisille viranomaisille jäisi riittävästi aikaa mukautua uusiin vaatimuksiin, tätä asetusta olisi sovellettava 18 päivästä kesäkuuta 2015 alkaen.
(10)
Tässä asetuksessa säädetyt toimenpiteet ovat Euroopan parlamentin ja neuvoston direktiivin 2008/98/EY (4) 39 artiklalla perustetun komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan asetus (EY) N:o 850/2004 seuraavasti:
1)
Korvataan liite IV tämän asetuksen liitteellä I.
2)
Muutetaan liite V tämän asetuksen liitteen II mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 18 päivästä kesäkuuta 2015.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 2014.

Labels: 3
1
20